Emir Zade masjidi

Emir Zade masjidi (, ) – Gretsiyada joylashgan Usmoniylar davrida bunyod etilgan masjid. Bugungi kunda muzeyga aylantirilgan, ammo jamoatchilik uchun ochiq emas.

 Tarixi 
Inshoot XV asrda Evdoa Usmoniylar tomonidan zabt etilganidan koʻp oʻtmay qurilgan va qal’a devorlari ichidagi 3 ta masjiddan biri boʻlgan. XVII asrda Xalkidaga tashrif buyurgan usmoniy sayyohi Avliyo Chalabiy shaharda Emir Zade bilan birga jami 11 ta masjid mavjudligini qayd etgan.

Minora va ayvon XIX asr oʻrtalarigacha saqlanib qolgan, bunga 1843-yilda Andre Couchaud tomonidan akvarelda ishlangan tasvir dalil boʻladi.

1821-yilgi Gretsiya mustaqillik urushi va Xalkidaning Usmoniylardan ozod etilganidan soʻng, bino harbiy kazarmaga aylantirilgan. 1937-yilda tarixiy yodgorlik sifatida eʼlon qilingan. Hozirda masjid binosida Xalkidaning oʻrta asr arxeologik toʻplamining bir qismi saqlanadi, ammo muzey odamlar uchun ochiq emas. 1950-yillarning oxiridan bino asta-sekin restavratsiya qilingan, 1970–1973-yillar oraligʻida keng koʻlamli taʼmirlash ishlari olib borilgan.

 Meʼmorchiligi 
Masjid tashqarisida ilgari mavjud boʻlgan nasroniy cherkovining qoldiqlari koʻrinib turadi, chunki cherkov keyinchalik masjidga aylantirilgan edi. Emir Zade masjidi Gretsiya va butun Bolqon yarim orolidagi koʻplab masjidlar kabi 1 ta gumbazli sodda meʼmoriy uslubga ega.

Kirish qismidagi marmar plitalarda arab tilidagi yozuvlar bor: „bu yerga tinchlik bilan kir va mehribon va rahmli Alloh nomi bilan boqiy boʻl“. Masjid ichiga ikki qator oynalar orqali yorugʻlik tushib turadi. Ichkaridagi arka tepasida Qur’ondan oyatlar bitilgan yana ikki marmar lavh mavjud. Hovlida 1655-yilda qurilgan, nozik arab naqshlari va yozuvlar bilan bezatilgan favvora ham saqlanib qolgan.

Muhandis Giannis Karalis masjid haqida shunday deydi: „Emir Zade masjidi Gretsiyada saqlangan koʻplab masjidlar kabi Vizantiya meʼmorchiligi bilan yaqin bogʻliqligi va oʻrta asr yunon aholi punktlariga uygʻunlashuvi tufayli alohida qiziqish uygʻotadi. Biroq bu yoʻnalishdagi ilmiy tadqiqotlar hali yetarli darajada rivojlanmagan“.

 Galereya 

 Manbalar 

 Havolalar 


Turkum:Gretsiyada Usmoniylar masjidlari
Turkum:Gretsiyadagi sobiq masjidlar
Turkum:1480-yillarda qurilgan masjidlar
Turkum:15-asr Gretsiyadagi masjidlar
Turkum:Gretsiyadagi gumbazli masjidlar
Turkum:Gretsiyadagi minorali masjidlar
Turkum:15-asr Usmoniylar imperiyasining masjidlari